Aziz Rametov. Aziz Rametov (1988-yil 10-iyul, Toshkent, OʻzSSR) — oʻzbekistonlik aktyor, rejissyor va xonanda. Hayoti. Aziz Rametov 1988-yil 10-iyulda Toshkent shahrida sanʼatkorlar oilasida tavallud topgan. Uning otasi aktyor Jumadulla Rametov va onasi aktrisa Saida Rametova. Uning Ulugʻbek Rametov ismli akasi bor. Aziz Rametov dastlab „Gler“ nomidagi musiqa maktabida 9 yil violonchel cholgʻusi asbobini oʻrgangan. Ota-onasi uni sanʼatkor boʻlishi xohlamagan va otasi Jumadulla Rametovning istagi bilan harbiy litseyga oʻqishga kirgan. Lekin keyinchalik ota-onasi harbiy litsey direktorinining „O‘g‘lingiz avvalgidan ancha yaxshi tomonga o‘zgargan. Ammo baribir bunday harbiy chiqmaydi. Kun kelib chegarada turganda, ikkita latifa evaziga ham sirlarni sotib yuboradigan bola“ degan xazil gapi bilan oʻgʻlining Estrada va sirk kollejida oʻqishiga ruxsat berishgan. Bundan soʻng esa Oʻzbekiston konservatoriyasida oʻqigan va hozirda „Sergey Apollinariyevich Gerasimov“ nomidagi Butunrossiya davlat kinematografiya universitetida () prodyuserlik yoʻnalishida tahsil olmoqda. 2022-yilda Shahlo Umarova bilan oila qurgan va shu yilning 15-dekabr oyida oʻgʻil farzandli boʻlgan. Filmografiyasi. Aziz Rametov ilk bora 2005-yil „Alvido“ filmida suratga tushgan. 2015-yilda esa rejissyor sifatida ilk „Arslon izidan“ nomli filmini suratgan olgan. Bu filmning mavzusi 1991-yil Tojikistonda bo‘lib o‘tgan voqealar haqida boʻlib, ushbu filmni suratga olishda aktyorning yoshlik paytida harbiy sohada olgan bilimlari foyda bergan. Diskografiyasi. Uning 2018-yil „Derin Deniz“ nomli turk tilida aytgan qoʻshigʻi va unga olingan klip „Oʻzbekkonsert“ davlat muassasasi tomonidan asl muallifidan ruxsat hamda qayta klip olish tavsiya qilingan.